মানিক সরকার
মানিক সরকার (জন্ম ২২ জানুয়ারি, ১৯৪৯) হলেন ভারতের বিশিষ্ট রাজনীতিবিদ এবং ১৯৯৮ সালের মার্চ মাস থেকে ২০১৮ সালের ৮ মার্চ পর্যন্ত ভারতের ত্রিপুরা রাজ্যের মুখ্যমন্ত্রী ছিলেন। তিনি ভারতের মার্কসবাদী কমিউনিস্ট পার্টির একজন পলিটব্যুরো সদস্য। মার্চ ২০০৮ সালে তিনি বামফ্রন্টের নেতা হিসেবে শপথ নেন এবং ত্রিপুরায় কোয়ালিশন সরকার গঠন করেন। ২০১৩ সালের বিধানসভার নির্বাচনে তিনি চতুর্থবারের মতো মুখ্যমন্ত্রী নির্বাচিত হন। বর্তমানে তিনি ত্রিপুরা বিধানসভায় বিরোধী দলের নেতা হিসাবে দায়িত্ব পালন করছেন।